**Z A P I S N I K**

**100. SJEDNICA ODBORA ZA DOKTORSKE STUDIJE**

**srijeda, 29. jun 2022. godine**

**Rektorat, sala Senata**

U radu Odbora učestvovali su prof. dr Boris Vukićević, prof. dr Tatjana Novović, prof. dr Mileta Golubović, prof. dr David Kaljaj, prof. dr Miloš Daković, prof. dr Ljiljana Pajović Dujović, prof. dr Edin Jašarović i prof. dr Milivoje Rogač.

Odsustvo sa sjednice Odbora pravdali su pisanim putem prof. dr Biljana Lazović, prof. dr Nikola Milović i prof. dr Jelena Šaković Jovanović.

Sjednicom Odbora presjedavao je prof. dr Boris Vukićević, predsjednik Odbora.

Odbor je započeo rad u 11.00h.

Sjednica je održana prema sljedećem, utvrđenom, **D N E V N O M R E D U:**

1. Zapisnici sa prethodnih sjednica
	1. Zapisnik sa 99. sjednice Odbora
2. Zahtjev za priznavanje ispita doktorantkinje mr Nede Bošković
3. Imenovanja mentora
	1. M – Mira Radunović – EF
	2. M – Erol Vrević – FSFV
	3. M – Jelena Crnogorac – ETF
	4. M – Andrea Radulović – MED
	5. M – Iliriana Osmani – MED
4. Godišnji izvještaji mentora
	1. IM – Berkan Hamza – PF
	2. IM – Betim Betluli – PF
	3. IM – Marija Friščić – MED
	4. IM – Tanja Čađenović Nikolić – MED
	5. IM – Vladimir Krgović – MED
5. Imenovanje komisije za ocjenu prijave doktorske disertacije

 4.1. PD – Ana Vujović – PMF

 4.2. PD – Tijana Vukadinović – MED

 4.3. PD – Filip Petrović – EF

 4.4. PD – Tijana Rakočević – FFL

 4.5. PD – Luka Martinović – ETF

1. Izvještaji komisija za ocjenu prijava doktorskih disertacija
	1. D1 – Milan Šćekić – FF
2. Ispunjenost uslova i imenovanja komisija za ocjenu doktorskih disertacija
	1. D2 – Ana Radulović – PFK
	2. D2 – Nexhat Kapidani – PFK
	3. D2 – Ilir Glareva – FSFV
	4. D2 – Luka Lazović – ETF
	5. D2 – Marija Bubanja – FSFV
	6. D2 – Tanja Bakić - FFL
3. Izvještaji komisija za ocjenu doktorskih disertacija
	1. D3 – Neda Bošković – PMF
	2. D3 – Slađana Kavarić Mandić – FF
	3. D3 – Nenad Koprivica – FPN
	4. D3 – Dražana Radonjić – PMF
4. Izvještaji softvera za provjeru plagijarizma
	1. Dragan Baćović – FSFV
	2. Luka Lazović – ETF
	3. Milica Jovanović – PMF
	4. Tanja Bakić – FFL
	5. Jovana Davidović – FPN
	6. Ana Radulović – PFK
	7. Nexhat Kapidani – PFK
5. Razno
	1. Odgovor ETF na dopis Odbora za doktorske studije\_Boris Marković
	2. Prijedlog izmjene mentora na doktorskim studijama kandidata Andrijana Baltić
	3. Arijana Govori – Zahtjev za priznavanje ispita

**I Usvajanje Zapisnika sa prethodnih sjednica**

Na Zapisnik sa prethodne, 99. sjednice Odbora za doktorske studije, bilo je primjedbi koje su prihvaćene, nakon čega je jednoglasno usvojen. U prvoj rečenici posljednjeg pasusa Zapisnika sugerisano je brisanje riječi „vijeća“, kao i unošenje novog stava, koji se odnosio na tačku 9.2 Dnevnog reda, o tome da je Odbor uputio doktorantkinju mr Stanicu Nedović da riješi pitanje određivanja mentora sa fakultetskom jedinicom na koju je upisana.

**II Zahtjev za priznavanje ispita doktorantkinje mr Nede Bošković**

Sjednici Odbora po pozivu prisustvovao je rukovodilac interdisciplinarnog studijskog programa na engleskom jeziku Održivi razvoj prof. dr Radovan Stojanović, a imajući u vidu potrebu Odbora da donese meritornu i valjanu odluku prilikom odlučivanja po zahtjevu doktorantkinje Nede Bošković o priznavanju ispita. Doktorantkinja Bošković podnijela je 15. decembra 2021. godine zahtjev Odboru da joj se priznaju ispiti Metodologija naučnoistraživačkog rada, Hemija životne sredine i Ekologija i životna sredina, koje je položila na studijskom programu Zaštita životne sredine na Prirodno-matematičkom fakultetu Univerziteta Crne Gore. Prof. Stojanović je prvobitno u pisanoj formi, a potom i na Odboru saopštio da nije saglasan sa time da se doktorantkinji Bošković priznaju ispiti. On je naveo da je riječ o studijskim programa koji su različito organizovani i na kojima su ispiti drugačije koncipirani. Predsjednik Odbora prof. dr Boris Vukićević podsjetio je na informaciju koju je pripremila ranija predsjednica ovog univerzitetskog tijela, prof. dr Biljana Šćepanović. Naveo je da je uvidom u nastavne kataloge utvrđeno da su oni identični za predmete Metodologija naučno-istraživačkog rada i Hemija životne sredine na oba studijska programa, te da su isti ciljevi predmeta, ishodi učenja i nastavne jedinice, ali i preporučena literatura. I katalozi predmeta Ekologija i životna sredina su gotovo identični. Razlika se odnosi na terminologiju naziva nastavnih jedinica, dok su gradivo, ciljevi i ishodi učenja isti. Prof. Vukićević je dodao da se, u skladu sa ustaljenom praksom na Univerzitetu, u ovim situacijma vrši priznavanje ispita, te da bi trebalo uvažiti zahtjev doktorantkinje Bošković. On je sugerisao i da bi možda, u nekom narednom periodu, ako se ove situacije budu ponovo otvarale, programe trebalo modifikovati na način da se jasnije vide razlike među njima. Članovi Odbora su sa **8 glasova „ZA“, dok uzdržanih i glasova protiv nije bilo** glasali da sepriznaju ispiti doktorantkinji Nedi Bošković**.**

Profesor Stojanović je na sjednici Odbora govorio i o izazovima organizacione prirode sa kojima se susrijeću na programu Održivi razvoj u toku njegove implementacije. On je objasnio da se to prije svega odnosi na nepostojanje matične službe, koja bi bila na raspolaganju studentima, navodeći i da izgradnja kapaciteta koji bi trebalo da prate program, nije zaživjela u punoj mjeri. Prof. Stojanović se zahvalio administraciji Centra za doktorske studije na spremnosti da im obezbijedi logističku podršku. On je rekao da bi Centar trebalo da bude organizaciona jedinica Univerziteta, jer je ideja Evropske unije bila da finansira doktorsku školu, koja bi funkcionisala unutar Centra. Doktorska škola predstavljala bi novi oblik organizacije doktorskih studija koje više ne bi bile na univerzitetskim jedinicama. Postojale bi zapravo tri doktorske škole – umjetnosti, društvenih i humanističkih nauka i prirodnih nauka. Prof. Stojanović je kazao da bi trebalo riješiti i „administrativni protok dokumenata“, kako bi nakon toga sve uključene strane mogle postupati u skladu sa Pravilima doktorskih studija.

Član Odbora prof. dr Mileta Golubović podržao je inicijativu profesora Stojanovića, navodeći da ukoliko želimo suštinske doktorske studije, onda se one moraju, sa svih aspekata, zaokružiti u neku formu i sadržaj. On je kazao da je multidisciplinarnost sada sve i da je predložena inicijativa o Centru ili Odboru kao krovnoj strukturi svih doktorskih studija „dobar put“.

Predsjednik Odbora prof. dr Boris Vukićević podsjetio je da Centar nije organizaciona jedinica Univerziteta, već su to fakulteti, akademije i instituti. Centar je, kako je rekao, dio organizacije Rektorata, pojašnjavajući da je Odbor krovna instanca za studijski program Održivi razvoj. On je ponovio spremnost administracije Centra da pomogne, a ukoliko bude potrebno i sa rektorskim kolegijumom rješavaće pitanja, posebno ona tehničko-administrativne prirode. Cilj svih nas je, kako je dodao, da taj studijski program bude funkcionalan.

**III Imenovanja mentora**

Članovi Odbora su se, nakon što je utvrđeno da nema primjedbi, pojedinačno izjašnjavali o dostavljenim prijedlozima vijeća fakulteta za imenovanje mentora kandidatima Miri Radunović, Erolu Vreviću, Jeleni Crnogorac, Andrei Radulović i Iliriani Osmani. Za svaki pojedinačni prijedlog rezultat glasanja bio je - **8 glasova „ZA“, bez uzdržanih i glasova protiv.**

**IV Godišnji izvještaji mentora**

Članovi Odbora su se, nakon što je utvrđeno da nema primjedbi, pojedinačno izjašnjavali o dostavljenim prijedlozima vijeća fakulteta vezano za godišnje izvještaje mentora o radu doktoranada na sprovedenim istraživanjima i postignutim rezulatatima. Sa **8 glasova „ZA“, bez uzdržanih i glasova protiv** prihvaćeni su prijedlozi za Berkana Hamzu, Betima Betlulija, Mariju Friščić i Tanju Čađenović Nikolić. U slučaju doktoranda Vladimira Krgovića, čiji je izvještaj bio negativan, Odbor je u skladu sa članom 33 Pravila doktorskih studija prihvatio sa **8 glasova „ZA“, bez uzdržanih i glasova protiv** prijedlog Komisije za doktorske studije Medicinskog fakulteta da se se kandidatu promijeni mentor, a sa čime su se prethodno saglasili doktorand, te njegov dosadašnji i novi mentor.

U okviru ove tačke ukazano je i na potrebu da se ukaže kandidatima na nužnost poštovanja ustaljenih standarda i normi akademskog obraćanja prilikom komuniciranja sa organima Univerziteta o svim pitanjima koja se odnose na tok studija na svim nivoima. Tome bi posebnu pažnju trebalo da posvete komisije na fakultetima koje su prve instance u komuniukaciji.

**V Imenovanje komisije za ocjenu prijave doktorske disertacije**

Predsjedavajući, prof. dr Boris Vukićević, podsjetio je članove Odbora da je prof. dr Biljana Lazović pripremila izvještaj za kandidatkinju mr Anu Vujović sa Prirodno-matematičkog fakulteta, u kojem je dala niz sugestija u cilju poboljšanja prijave. Prof. Vukićević iznio je dilemu da li bi Odbor, uzimajući u obzir sugestije prof. Lazović, trebalo da vrati izvještaj Prirodno-matematičkom fakultetu ili da ga, imajući u vidu da je riječ o PD obrascu koji je put ka polaznim istraživanjima, pusti u dalju proceduru uz određene primjedbe. U toku rasprave o dostavljenom prijedlogu sa **8 glasova „ZA“, bez uzdržanih i glasova protiv** odlučeno je da se uputi ka Senatu uz napomenu. Članovi Odbora istakli su da bi u daljoj proceduri trebalo preciznije nasloviti disertaciju, tj. izbjeći u naslovu sintagmu „terensko istraživanje“, jer bi mogla da ukaže na snižavanje naučnog nivoa; trebalo bi još jasnije formulisati hipoteze i ciljeve istraživanja i ukoliko je moguće nadovezati se na aktuelnija istraživanja od onih navedenih u PD obrascu, te upodobiti literaturu popisanu u PD obrascu sa onom koja je korišćena prilikom njegovog formulisanja.

Ostali izvještaji izvjestilaca bili su pozitivni, što je u svom obraćanju članovima Odbora o svakom pojedinačnom izvještaju konstatovao i predsjedavajući prof. dr Boris Vukićević. Odbor je usvojio sa **8 glasova „ZA“, nije bilo glasova protiv i uzdržanih** izvještaje komisija za ocjenu prijave doktorske disertacije za kandidate Tijanu Vukadinović, Filipa Petrovića, Tijanu Rakočević i Luku Martinovića.

**VI Izvještaji komisija za ocjenu prijava doktorskih disertacija**

Odbor je sa **8 glasova „ZA“, nije bilo glasova protiv i uzdržanih** prihvatio Izvještaj komisije za ocjenu prijave doktorske disertacije mr Milana Šćekića, o čemu je pozitivan izvještaj sačinila uvodničarka prof. dr Tatjana Novović.

**VII Ispunjenost uslova i imenovanje komisija za ocjenu doktorskih disertacija**

U okviru ove tačke razmatrani su izvještaji koji se odnose na doktorande Anu Radulović, Nexhata Kapidanija, Ilira Glarevu, Luku Lazovića, Mariju Bubanju i Tanju Bakić. Predsjedavajući prof. dr Boris Vukićević obraćajući se članovima Odbora konstatovao je za svaki pojedinačni izvještaj da je nalaz izvjestilaca pozitivan. Glasalo se za svaki prijedlog pojedinačno, a rezultat glasanja bio je - **8 glasova „ZA“, bez uzdržanih i glasova protiv.**

**VIII Izvještaji komisija za ocjenu doktorskih disertacija**

Izvjestioci su dali pozitivna mišljenja na izvještaje komisija za ocjenu doktorskih disertacija za kandidate Nedu Bošković, Slađanu Kavarić Mandić, Nenada Koprivicu i Dražanu Radonjić. O svakom pojedinačnom izvještaju Odbor se izjasnio sa **8 glasova „ZA“, bez uzdržanih i glasova protiv.**

**IX Izvještaji softvera za provjeru plagijarizama**

Predsjedavajući prof. dr Boris Vukićević saopštio je da su kroz softver za provjeru plagijarizama obrađeni radovi kandidata Dragana Baćovića, Luke Lazovića, Milice Jovanović, Tanje Bakić, Jovane Davidović, Ane Radulović i Nexhata Kapidanija. Kod svih je zabilježen određeni procenat preklapanja, koji se kretao u rasponu od dva do 16 odsto. Bez obzira na to, nigdje nije detektovan suštinski plagijat. Kod kandidata gdje su registrovana veća poklapanja ona su se odnosila na izvode iz normative, citate ili izvještaje, a ne na integralno prenošenje teksta. Odbor je sa **8 glasova „ZA“, bez uzdržanih i glasova protiv** usvojio izvještaje softvera za provjeru plagijarizama.

**X Razno**

Prof. dr Boris Vukićević podsjetio je da je Odbor na 98 sjednici razmatrao dokumentaciju koja se odnosi na nastavak procedure doktorske disertacije doktoranda mr Borisa Markovića, koju su, na zahtjev Odbora, dostavili Elektrotehnički fakultet i Pravna služba Rektorata Univerziteta Crne Gore. Odbor je tada odlučio da uputi dopis ETF-u u kojem će tražiti izjašnjenje u vezi zainteresovanosti kandidata mr Borisa Markovića da nastavi rad na istoj temi; spremnosti ranije predloženog mentora prof. dr Dragana Filipovića da nastavi rad sa kandidatom na prijavljenoj doktorskoj disertaciji; aktuelnosti i disertabilnosti teme iz 2008. godine u ovom trenutku; Profesor Vukićević je naveo da je ETF dostavio pozitivno izjašnjenje po svim tačkama i da bi Odbor trebalo da ga uvaži, a da kandidat nastavi sa daljom procedurom. Odbor je takav stav podržao sa **8 glasova „ZA“, bez uzdržanih i glasova protiv.**

Odbor jesa **8 glasova „ZA“, bez uzdržanih i glasova protiv** podržao prijedlog Vijeća Filološkog fakulteta da se prof. dr Milica Vuković Stamatović odredi za mentorku kandidatkinji Andrijani Baltić, umjesto dosadašnjeg mentora prof. dr Igora Lakića. Kandidatkinja Andrijana Baltić obratila se Vijeću Filološkog fakulteta sa zahtjevom i potrebnom dokumentacijom da joj se promijeni mentor, koji su potpisali i profesor Lakić i profesorica Vuković Stamatović. Kako profesorica Stamatović ispunjava potrebne uslove za mentora, odlučeno je kao u izreci.

Odbor jesa **8 glasova „ZA“, bez uzdržanih i glasova protiv** pozitivno odlučio po prijedlogu koji je dostavila Komisija za doktorske studije Fakulteta za sport i fizičko vaspitanje vezano za zahtjev doktorantkinje Arijane Govori da joj se priznaju ispiti sa prve godine doktorskih studija Fizička kultura, te da kandidatkinja nastavi dalje sa studijama u skladu sa Pravilima doktorskih studija. Profesor Boris Vukićević podsjetio je da je kandidatkinja Govori ranije položila sve ispiste sa prve godine, ali ne i polazna istraživanja, nakon čega se ispisala sa FSFV. Kako se naknadno ponovo upisala, podnijela je zahtjev za priznavanje ispita, o čemu se Odbor pozitivno izjasnio.

Odbor je završio sa radom u 12:30h.

**ZAPISNIK SAČINIO PREDSJEDNIK ODBORA ZA DOKTORSKE STUDIJE**

 **Mr Dejan Lučić Prof. dr Boris Vukićević, s.r.**